《灵济宫落成》
明代·刘惠乔

庙貌聿新勤父老，神谋协兮令公祷。经营不日且成之，如云仙侣来蓬岛。

驾风鞭霆泛星槎，驱逐妖氛净如扫。相将紫府值元君，虎跃龙骧狮子吼。

此地于今灵爽增，万古潮阳赖障保。明禋岁岁答崇功，五云深处祥云绕。

作者简介：刘惠乔，字应迁。潮阳人。明穆宗隆庆五年（一五七一）进士。官四川右参政。事见清道光《广东通志》卷六九。